b'\n_START_ARTICLE_\nForum for barnekonvensjonen\n_START_PARAGRAPH_\nForum for barnekonvensjonen (FFB) ble opprettet i 1994, og er et nettverk av organisasjoner, institusjoner og enkeltpersoner som er opptatt av barns rettigheter i Norge og internasjonalt. Nettverket best\xc3\xa5r av n\xc3\xa6rmere 50 deltakere._NEWLINE_FFB har som m\xc3\xa5lsetting \xc3\xa5 bidra til utveksling av informasjon og erfaringer om arbeid med barn, samt \xc3\xa5 v\xc3\xa6re en kilde til inspirasjon for videre utvikling av forst\xc3\xa5elsen av barns rettigheter. FFB var en viktig p\xc3\xa5driver for inkorporeringen av FNs konvensjon om barnets rettigheter (barnekonvensjonen) i norsk lovverk og er opptatt av \xc3\xa5 sikre at konvensjonens artikler og prinsipper f\xc3\xa5r en sterk rettslig stilling i Norge. FFB deltar ogs\xc3\xa5 i internasjonale prosesser for \xc3\xa5 fremme barns rettigheter._NEWLINE_Redd Barna er sekretariat for forumet._NEWLINE_Forum for Barnekonvensjonen utarbeidet Supplerende rapport til Norges fjerde rapport til FNs komit\xc3\xa9 for barnets rettigheter. Rapporten beskriver en mangelfull oppf\xc3\xb8lging av flere av konvensjonens artikler, og ble overlevert i juni 2009.'